Værket ''The Turke and Gowin'' fra det 14. århundrede begynder med, at en [[Tyrkiet|tyrker]] træder frem for Arthurs hof og spørger: ”Is there any will, as a brother, to give a buffett and take another?” (”Vover nogen her, som en broder, at give et hug og selv tage et?”)<ref name="TurkeGawain">Hahn, Thomas. 'The Turke and Sir Gawain'. I ''Sir Gawain: Eleven Romances and Tales''. Online: [http://www.lib.rochester.edu/camelot/teams/turkfrm.htm 'The Turke and Sir Gawain'] {{Webarchive|url=https://web.archive.org/web/20120509210158/http://www.lib.rochester.edu/camelot/teams/turkfrm.htm |date= 9. maj 2012 }}.</ref> Gawain tager imod udfordringen og tvinges efterfølgende til at følge med tyrkeren, indtil han beslutter sig for at gengælde hugget. Sammen drager de ud på mange eventyr, før tyrkeren – i stedet for at gengælde hugget – beder Gawain skære hans hoved af, hvilket Gawain går med til. Tyrkeren overlever og hylder Gawain for derefter at belønne ham med mange gaver. ''Sir Gawain and the Carle of Carlisle'' rummer en scene, hvor Carlen (en [[lord]]) beordrer Gawain til at støde et spyd i ham, hvorpå han bøjer sig for at modtage stødet.<ref>Hahn, Thomas. 'Sir Gawain and the Carle of Carlisle'. I ''Sir Gawain: Eleven Romances and Tales''.</ref> Gawain adlyder, men Carlen rejser sig uskadt og grinende op igen, dog uden at forlange eller levere et gengældelsesstød.<ref name="BrewerElisabeth"/> Af alle fortællingerne er ''Sir Gawain and the Green Knight'' den eneste, der handler om en fuldstændig grøn ridder, og også den eneste, der knytter [[Morgan le Fay]] til forvandlingen af ham.<ref name="BrewerElisabeth"/><ref name="TurkeGawain"/>
Fiktive_personer